Menslike Kloning (3) - www.bybelkennis.co.za
Menslike Kloning (3) – Coen Slabber
In die vorige artikel het ons na bevrugting en kloning gekyk. In hierdie artikel kyk ons na partogenese en stamselle.
Hier kry ons voortplanting van ŉ eiersel sonder dat bevrugting plaasgevind het. Dit gebeur spontaan in ongewerwelde diere, maar kan ook in die laboratorium nageboots word. Chemikalieë of ŉ elektriese stroom of ŉ ander stimulus word gebruik om die eiersel te stimuleer. Die eiersel tree dan op asof dit bevrug is en begin verdeel.
Stamselle is primitiewe selle wat die vermoë het om in ŉ verskeidenheid soorte selle te ontwikkel. Ons kry stamselle in embrio’s en in die volwasse liggaam. Ons kan hulle laat groei in ŉ kultuur in die laboratorium. Hulle kan dan potensieel gebruik word om terapeutiese weefsel te genereer. Hierdie embrio’s kan normale embrio’s of gekloonde embrio’s wees.
Hier word die embrio toegelaat om tot op die blastosistfase te ontwikkel. Stamselle word geoes. Hierdie selle het nog nie gedifferensieer nie en kan met die korrekte stimulasie in verskeie weefsels (soos spier of been of senuwee) ontwikkel.
Ons gaan ‘n afsonderlike artikel hieroor skrywe.
In die volgende artikel gaan ons kyk na die verskillende prosedures wat as kloning bekend staan